CELEX: 32017R1585
Language: hu
Date: 2017-09-19 00:00:00
Title: A Bizottság (EU) 2017/1585 végrehajtási rendelete (2017. szeptember 19.) a Kanadából származó friss és fagyasztott marha-, borjú- és sertéshúsra vonatkozó uniós vámkontingensek megnyitásáról és kezeléséről, valamint a 442/2009/EK rendelet és a 481/2012/EU és az 593/2013/EU végrehajtási rendelet módosításáról

20.9.2017   
               
               
                  HU
               
               
                  Az Európai Unió Hivatalos Lapja
               
               
                  L 241/1
               
            A BIZOTTSÁG (EU) 2017/1585 VÉGREHAJTÁSI RENDELETE
      (2017. szeptember 19.)
      a Kanadából származó friss és fagyasztott marha-, borjú- és sertéshúsra vonatkozó uniós vámkontingensek megnyitásáról és kezeléséről, valamint a 442/2009/EK rendelet és a 481/2012/EU és az 593/2013/EU végrehajtási rendelet módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke a), b), c) és d) pontjára,
      mivel:
      
                  (1)
               
               
                  Az (EU) 2017/38 tanácsi határozat (2) alapján a Tanács jóváhagyta az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (a továbbiakban: megállapodás) ideiglenes alkalmazását. A megállapodás 2.4 cikke rendelkezik a valamely fél országából származó áruk behozatalára vonatkozó vámoknak a megállapodás 2-A. mellékletében foglalt vámlebontási menetrendeknek megfelelően történő csökkentéséről vagy eltörléséről.
               
            
                  (2)
               
               
                  A megállapodás 2-A. melléklete egyebek mellett rendelkezik a marha-, a borjú- és a sertéshúsra vonatkozó uniós vámkontingensekről is. A megállapodás 2-B. melléklete szabályozza a vámkontingensek kezelésének egyes speciális vonatkozásait. A 2-A. melléklet 6. pontja átmeneti szabályokat állapít meg az első évre vonatkozóan.
               
            
                  (3)
               
               
                  A megállapodás 2017. szeptember 21-től alkalmazandó ideiglenesen. Ezért 2017. szeptember 21-től kezdődően éves behozatali vámkontingens-időszakokat kell nyitni a Kanadából származó friss és fagyasztott marha-, borjú- és sertéshúsra vonatkozóan. Annak érdekében, hogy kellő súlyt kapjanak az uniós marha-, borjú- és sertéshús meglévő, illetve újonnan megjelenő termelési, feldolgozási és fogyasztási piacainak ellátási igényei – a versenyképesség, a kínálat biztonsága és folytonossága tekintetében –, illetve a piaci egyensúly megőrzésének szükségessége okán indokolt, hogy a kontingensek kezelését a Bizottság az 1308/2013/EU rendelet 184. cikke (2) bekezdése b) pontjának megfelelően biztosítsa.
               
            
                  (4)
               
               
                  Az (EU) 2016/1237 felhatalmazáson alapuló bizottsági rendelet (3) és az (EU) 2016/1239 bizottsági végrehajtási rendelet (4) részletes szabályokat állapít meg a behozatali és kiviteli engedélyek rendszerének alkalmazására vonatkozóan. Emellett a 382/2008/EK bizottsági rendelet (5) különös szabályokat határoz meg a marha- és borjúhúságazatban alkalmazott behozatali és kiviteli engedélyek rendszerének alkalmazása tekintetében. Ezeket a rendeleteket alkalmazni kell az e rendelet alapján kibocsátott behozatali engedélyekre is, kivéve azon eseteket, amikor indokolt eltéréseket biztosítani.
               
            
                  (5)
               
               
                  Ezenkívül az e rendeletben megállapított további feltételek sérelme nélkül az 1301/2006/EK bizottsági rendeletnek (6) az engedélyek iránti kérelmekkel, a kérelmezők jogállásával, a behozatali engedélyek kiállításával és a benyújtandó biztosítékkal kapcsolatos rendelkezéseit az e rendelet alapján kiállított behozatali engedélyek esetében is alkalmazni kell.
               
            
                  (6)
               
               
                  A megállapodás 2-B. melléklete meghatározza azt is, milyen eljárást kell követni egy engedély visszaadása esetén. Rendelkezéseket kell meghatározni a fel nem használt engedélyek visszaadására vonatkozóan.
               
            
                  (7)
               
               
                  A megállapodáshoz csatolt, a származási szabályokról és a származási eljárásokról szóló jegyzőkönyv meghatározza a származás igazolása kapcsán alkalmazandó szabályokat. Indokolt tehát e jegyzőkönyvnek megfelelően rendelkezéseket megállapítani a származási igazolás bemutatásáról.
               
            
                  (8)
               
               
                  A megállapodás 2-A. melléklete úgy rendelkezik, hogy az 1. évtől kezdődően a sertéshúsra vonatkozó vámkontingens megállapított mennyiségeit 4 624 metrikus tonna terméksúllyal (5 549 metrikus tonna hasítottsúly-egyenértékkel) meg kell növelni a Kanadából származó sertéshústermékek 442/2009/EK bizottsági rendeletben (7) megállapított mennyisége alapján. Emellett a hűtött vagy fagyasztott marha- és borjúhúsra vonatkozó vámkontingens megállapított mennyiségét az 1. évtől kezdődően 3 200 metrikus tonna terméksúllyal (4 160 metrikus tonna hasítottsúly-egyenértékkel) kell megnövelni a 617/2009/EK tanácsi rendelet (8) alkalmazásának eredményeként, és a vámkontingenst a 481/2012/EU bizottsági végrehajtási rendelettel (9) összhangban kell kezelni. A 442/2009/EK rendeletet és a 481/2012/EU végrehajtási rendeletet ezért ennek megfelelően módosítani kell a megfelelő mennyiségek levonása érdekében.
               
            
                  (9)
               
               
                  A megállapodás 2-A. melléklete azt is előírja, hogy a Kanadából származó és a szarvasmarhafélék kiváló minőségű friss, hűtött és fagyasztott húsára vonatkozóan az 593/2013/EU bizottsági végrehajtási rendeletben (10) meghatározott meglévő vámkontingens keretében az Unióba behozott termékeknek a megállapodás hatálybalépésének napjától vámmentesnek kell lenniük. Az 593/2013/EU végrehajtási rendeletet ezért ennek megfelelően módosítani kell.
               
            
                  (10)
               
               
                  Tekintettel arra, hogy a megállapodás 2017. szeptember 21-től ideiglenesen alkalmazandó, 2017 októberétől a 2017-es kontingensidőszakra megállapított teljes mennyiség tekintetében lehetővé kell tenni a kérelmek benyújtását valamennyi arra jogosult számára.
               
            
                  (11)
               
               
                  A megállapodás ideiglenes alkalmazásának kezdetére tekintettel ennek a rendeletnek a lehető leghamarabb hatályba kell lépnie.
               
            
                  (12)
               
               
                  Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
               
            ELFOGADTA EZT A RENDELETET:
      1. cikk
      A vámkontingensek megnyitása és kezelése
      (1)   Ez a rendelet éves behozatali vámkontingenseket nyit meg az I. mellékletben feltüntetett termékekre vonatkozóan a január 1-jétől december 31-ig tartó időszakra, és szabályozza e vámkontingensek kezelését.
      (2)   Az (1) bekezdésben említett kontingensek keretében behozható termékek mennyiségét, az alkalmazandó vámot, valamint a vonatkozó rendelésszámokat az I. melléklet tartalmazza.
      (3)   Az (1) bekezdéstől eltérve a 2017. évben a kontingensidőszak e rendelet hatálybalépésétől 2017. december 31-ig áll nyitva.
      (4)   Az (1) bekezdésben említett behozatali vámkontingenseket az 1308/2013/EU rendelet 184. cikke (2) bekezdésének b) pontjában említett módszer szerint kell kezelni.
      (5)   Amennyiben e rendelet másképp nem rendelkezik, az 1301/2006/EK és a 382/2008/EK rendeletet, valamint az (EU) 2016/1237 felhatalmazáson alapuló rendeletet és az (EU) 2016/1239 végrehajtási rendeletet kell alkalmazni.
      2. cikk
      A behozatali vámkontingensek alidőszakai
      Az I. mellékletben meghatározott rendelésszámokhoz tartozó éves behozatali vámkontingensek tekintetében rögzített termékmennyiségek négy alidőszak között oszlanak meg, a következőképpen:
      
                  a)
               
               
                  25 % a január 1-jétől március 31-ig terjedő alidőszakra;
               
            
                  b)
               
               
                  25 % az április 1-jétől június 30-ig terjedő alidőszakra;
               
            
                  c)
               
               
                  25 % a július 1-jétől szeptember 30-ig terjedő alidőszakra;
               
            
                  d)
               
               
                  25 % az október 1-jétől december 31-ig terjedő időszakra.
               
            A fel nem használt, a 8. cikk (2) bekezdése a) pontjának megfelelően bejelentett mennyiségeket hozzá kell adni a következő alidőszakra rendelkezésre álló mennyiségekhez. Az éves kontingensidőszak végén fennmaradó fel nem használt egyenleget nem lehet átcsoportosítani a következő éves kontingensidőszakra.
      3. cikk
      Átváltási együtthatók
      Az I. mellékletben meghatározott rendelésszámok alá tartozó termékek esetében a II. mellékletben megállapított átváltási együtthatókat kell használni a terméksúly hasítottsúly-egyenértékre való átváltásához.
      4. cikk
      Behozatali engedély iránti kérelmek
      (1)   Az 1. cikk (1) bekezdésében említett behozatali vámkontingensek keretében odaítélt mennyiségek csak behozatali engedély bemutatásával bocsáthatók szabad forgalomba.
      (2)   Az 1301/2006/EK rendelet 5. cikkének alkalmazásában a behozatali engedélyek kérelmezőinek igazolniuk kell, hogy a behozatali engedély iránti kérelem benyújtását közvetlenül megelőző 12 hónapos időszakban bizonyos mennyiségű terméket ők maguk vagy a nevükben eljárók az irányadó vámjogi előírásoknak megfelelően behoztak. A behozott mennyiségnek a következő termékekből kell összeállnia:
      
                  a)
               
               
                  a marha- és borjúhúsra vonatkozó vámkontingensek esetében: a 0201, 0202, 0206 10 95 vagy 0206 29 91 KN-kód alá tartozó termékek;
               
            
                  b)
               
               
                  a sertéshúsra vonatkozó vámkontingensek esetében: a 0201, 0202, 0206 10 95 vagy 0206 29 91 KN-kód alá tartozó termékek vagy az 1308/2013/EU rendelet 1. cikke (2) bekezdésének q) pontja értelmében vett, a sertéshúságazatból származó termékek.
               
            (3)   A behozatali engedély iránti kérelmeket a 2. cikkben említett egyes alidőszakokat megelőző második hónap első hét napján belül kell benyújtani.
      (4)   Ha az alidőszakra meghatározott mennyiség nem merül ki a (3) bekezdésben említett első kérelmezési időszak elteltével, akkor a kérelem benyújtására jogosultak a következő két hónap első hét napján belül benyújthatnak behozatali engedély iránti új kérelmet. Ebben az esetben a kérelem benyújtására jogosultak közé tartoznak az olyan élelmiszer-vállalkozók is, akik a 853/2004/EK európai parlamenti és tanácsi rendelet (11) 4. cikkének megfelelően engedélyezett létesítménnyel rendelkeznek. Decemberben azonban nem nyitható meg kérelmezési időszak.
      (5)   Miután egy kérelmezési időszakot követően kimerül a valamely alidőszakban rendelkezésre álló mennyiség, a Bizottság felfüggeszti az adott alidőszakra vonatkozó további kérelmeket.
      (6)   A behozatali engedély iránti kérelmek csak egy rendelésszámot jelölhetnek meg. Ugyanakkor több, különböző KN-kódok alá tartozó termékre is vonatkozhatnak. Ebben az esetben valamennyi KN-kódot és a hozzájuk tartozó árumegnevezéseket fel kell tüntetni az engedély iránti kérelem és az engedély 16., illetve 15. rovatában. A teljes mennyiséget át kell váltani hasítottsúly-egyenértékre.
      (7)   A behozatali engedély iránti kérelmen és a behozatali engedélyen fel kell tüntetni a következőket:
      
                  a)
               
               
                  a 8. rovatban származási országként a „Kanada” nevet és az „igen” szó melletti négyzetben egy X-et;
               
            
                  b)
               
               
                  a 20. rovatban a III. mellékletben szereplő bejegyzések valamelyikét.
               
            (8)   A tagállamok a kérelembenyújtás (3) és (4) bekezdésben említett hónapjának 14. napjáig értesítik a Bizottságot a kérelmezett összmennyiségekről (a nulla értéket is beleértve); ezen összmennyiségeket hasítottsúly-egyenértékben, kilogrammban, rendelésszám szerinti bontásban kell megadni.
      (9)   A (3) és a (4) bekezdéstől eltérve a 2017-es kontingensidőszak esetében a kérelem benyújtására a (4) bekezdés értelmében jogosultak kötelesek 2017. október hónap első hét napján belül benyújtani a behozatali engedély iránti kérelmüket.
      5. cikk
      A behozatali engedélyek kiállítása
      (1)   A behozatali engedélyek azon hónap 23. napjától a hónap végéig kerülnek kiállításra, amely hónapban a kérelmek a 4. cikk (3) és (4) bekezdésének megfelelően benyújtásra kerültek.
      (2)   A behozatali engedélyek öt hónapig érvényesek vagy az (EU) 2016/1239 végrehajtási rendelet 7. cikkének értelmében vett tényleges kiállítási napjuktól, vagy annak az alidőszaknak a kezdetétől számítva, amelyre vonatkozóan a behozatali engedélyt kiállították, attól függően, hogy melyik esik későbbre. A behozatali engedélyek érvényessége azonban legkésőbb a behozatali vámkontingens tárgyidőszakába eső december 31-én lejár.
      (3)   A behozatali engedélyek nem ruházhatók át.
      6. cikk
      Az engedélyek visszaadása
      Az engedélyben szereplő, fel nem használt mennyiségeket az engedélyesek visszaadhatják az engedély lejárta előtt, legkésőbb 4 hónappal a kontingensidőszak vége előtt. Az egyes engedélyesek az engedélyükben foglalt egyedi mennyiségüknek legfeljebb 30 százalékát adhatják vissza.
      7. cikk
      Biztosítékok
      (1)   A behozatali engedély iránti kérelem benyújtásakor marha- és borjúhús esetében 9,5 EUR, sertéshús esetében pedig 6,5 EUR biztosítékot kell letenni hasítottsúly-egyenértékben számított 100 kilogrammonként.
      (2)   Amennyiben az 1301/2006/EK rendelet 7. cikkének (2) bekezdésében említett elosztási együttható alkalmazásának eredményeként a kérelmezettnél kisebb mennyiség kerül odaítélésre, az e rendelet 6. cikkének (2) bekezdésével összhangban letett biztosíték arányos részét haladéktalanul fel kell szabadítani.
      (3)   Amennyiben a 6. cikknek megfelelően az engedélyben szereplő mennyiség egy része visszaadásra kerül, a megfelelő biztosíték 60 %-át kell felszabadítani.
      (4)   Amint a valamely egyedi engedélyben foglalt mennyiség 95 %-ának tényleges behozatalára sor kerül, a teljes biztosítékot fel kell szabadítani.
      8. cikk
      Értesítések
      (1)   Az 1301/2006/EK rendelet 11. cikke (1) bekezdésének második albekezdésétől eltérve a tagállamok legkésőbb a kérelmek benyújtásának hónapját követő hónap tizedik napján értesítik a Bizottságot az általuk az előző hónapban kiállított engedélyekben szereplő mennyiségekről, beleértve a nulla értékeket is.
      (2)   Az 1301/2006/EK rendelet 11. cikke (1) bekezdésének második albekezdésétől eltérve a tagállamok az alábbiak szerint értesítik a Bizottságot azokról az engedélyezett, de a 6. cikknek megfelelően visszaadott mennyiségekről, illetve a fel nem használt vagy csupán részben felhasznált behozatali engedélyekben szereplő mennyiségekről – beleértve a nulla értékeket is –, amelyek megfelelnek a behozatali engedélyek hátoldalán feltüntetett és az engedélyben szereplő mennyiségek különbözetének:
      
                  a)
               
               
                  legkésőbb az éves kontingensidőszak egyes hónapjainak tizedik napján;
               
            
                  b)
               
               
                  az a) pontban előírt értesítés idején még be nem jelentett mennyiségek esetében: legkésőbb az egyes behozatali vámkontingensek tárgyidőszakának végét követő április 30-ig.
               
            (3)   Az (1) és a (2) bekezdésben említett értesítésekben a mennyiségeket hasítottsúly-egyenértékben, kilogrammban, rendelésszámok szerinti bontásban kell megadni.
      9. cikk
      A származás igazolása
      A Kanadából származó friss és fagyasztott marha-, borjú- és sertéshús Unión belüli szabad forgalomba bocsátása származási nyilatkozat bemutatásához kötött. A származási nyilatkozat számlán vagy bármilyen más kereskedelmi okmányon tett nyilatkozat, amely az azonosításhoz szükséges részletességgel írja le a származó terméket. A származási nyilatkozat szövegének meg kell egyeznie az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodáshoz (12) kapcsolódó, a származási szabályokról és a származási eljárásokról szóló jegyzőkönyv 2. mellékletében megállapított szöveggel.
      10. cikk
      A 442/2009/EK rendelet, valamint a 481/2012/EU és az 593/2013/EU végrehajtási rendelet módosítása
      (1)   A 442/2009/EK rendelet a következőképpen módosul:
      
                  a)
               
               
                  a 3. cikk (2) bekezdésének helyébe a következő szöveg lép:
                  „(2)   E rendelet alkalmazásában a 09.4038 és 09.0123 rendelésszámmal (tételszámmal) jelölt vámkontingensek ex 0203 19 55 és ex 0203 29 55 KN-kód alá tartozó termékei közé tartozik a sonka és a sonka részei.”;
               
            
                  b)
               
               
                  a 6. cikk a következőképpen módosul:
                  
                              i.
                           
                           
                              a (3) bekezdés második albekezdése helyébe a következő szöveg lép: „A 09.4170 kontingens esetében a 8. rovatban az” igen „választ is be kell ikszelni.”;
                           
                        
                              i.
                           
                           
                              az (5) bekezdés helyébe a következő szöveg lép:
                              „(5)   Az engedélyek az Amerikai Egyesült Államokból való behozatalra köteleznek a 09.4170 kontingens esetében.”;
                           
                        
            
                  c)
               
               
                  a 10. cikk (3) bekezdését el kell hagyni;
               
            
                  d)
               
               
                  az I. melléklet B. részének helyébe az e rendelet IV. mellékletében szereplő szöveg lép.
               
            (2)   A 481/2012/EU végrehajtási rendelet I. melléklete helyébe e rendelet V. mellékletének szövege lép.
      (3)   Az 593/2013/EU végrehajtási rendelet 1. cikkének (3) bekezdése helyébe a következő szöveg lép:
      
         „(3)   Az (1) bekezdésben említett kontingensek vonatkozásában az ad valorem vámtétel 20 %. A Kanadából származó termékek esetében azonban a vámtétel 0.”
      
      11. cikk
      Hatálybalépés és alkalmazás
      Ez a rendelet az Európai Unió Hivatalos Lapjában való kihirdetésének napján lép hatályba.
      Ezt a rendeletet 2017. szeptember 21-től kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. szeptember 19-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 347., 2013.12.20., 671. o.
      
      
         (2)  A Tanács (EU) 2017/38 határozata (2016. október 28.) az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) ideiglenes alkalmazásáról (HL L 11., 2017.1.14., 1080. o.).
      
         (3)  A Bizottság (EU) 2016/1237 felhatalmazáson alapuló rendelete (2016. május 18.) az 1308/2013/EU európai parlamenti és tanácsi rendeletnek a behozatali és kiviteli engedélyek rendszerének alkalmazásáról szóló szabályok tekintetében való kiegészítéséről és az 1306/2013/EU európai parlamenti és tanácsi rendeletnek az ilyen engedélyekhez letétbe helyezett biztosítékok felszabadításáról és visszatartásáról szóló szabályok tekintetében való kiegészítéséről, a 2535/2001/EK, az 1342/2003/EK, a 2336/2003/EK, a 951/2006/EK, a 341/2007/EK és a 382/2008/EK bizottsági rendelet módosításáról, valamint a 2390/98/EK, az 1345/2005/EK, a 376/2008/EK és az 507/2008/EK bizottsági rendelet hatályon kívül helyezéséről (HL L 206., 2016.7.30., 1. o.).
      
         (4)  A Bizottság (EU) 2016/1239 végrehajtási rendelete (2016. május 18.) az 1308/2013/EU európai parlamenti és tanácsi rendeletnek a behozatali és kiviteli engedélyek rendszere tekintetében történő alkalmazására vonatkozó szabályok megállapításáról (HL L 206., 2016.7.30., 44. o.).
      
         (5)  A Bizottság 382/2008/EK rendelete (2008. április 21.) a marha- és borjúhúságazatbeli behozatali és kiviteli engedélyekre vonatkozó alkalmazási szabályokról (HL L 115., 2008.4.29., 10. o.).
      
         (6)  A Bizottság 1301/2006/EK rendelete (2006. augusztus 31.) az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról (HL L 238., 2006.9.1., 13. o.).
      
         (7)  A Bizottság 442/2009/EK rendelete (2009. május 27.) a sertéshúságazatra vonatkozó közösségi vámkontingensek megnyitásáról és kezeléséről (HL L 129., 2009.5.28., 13. o.).
      
         (8)  A Tanács 617/2009/EK rendelete (2009. július 13.) a kiváló minőségű marhahús behozatalára vonatkozó autonóm vámkontingens megnyitásáról (HL L 182., 2009.7.15., 1. o.).
      
         (9)  A Bizottság 481/2012/EU végrehajtási rendelete (2012. június 7.) a kiváló minőségű marhahúsra vonatkozó vámkontingens kezelésére alkalmazandó szabályok megállapításáról (HL L 148., 2012.6.8., 9. o.).
      
         (10)  A Bizottság 593/2013/EU végrehajtási rendelete (2013. június 21.) a kiváló minőségű friss, hűtött és fagyasztott marhahús és a fagyasztott bivalyhús vámkontingenseinek megnyitásáról és kezeléséről (HL L 170., 2013.6.22., 32. o.).
      
         (11)  Az Európai Parlament és a Tanács 853/2004/EK rendelete (2004. április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).
      
         (12)  Átfogó gazdasági és kereskedelmi megállapodás (CETA) egyrészről Kanada, másrészről az Európai Unió és tagállamai között (HL L 11., 2017.1.14., 23. o.).
      
         I. MELLÉKLET
         A Kombinált Nómenklatúra értelmezésére vonatkozó szabályoktól függetlenül az Árumegnevezés oszlop tartalma csupán tájékoztató jellegű, mivel e melléklettel összefüggésben a preferenciális rendelkezések alkalmazhatóságát a KN-kód alkalmazási tartománya határozza meg. Az „ex” megjelölésű KN-kódok esetében a preferenciális rendszer alkalmazhatóságát a KN-kód és a megfelelő árumegnevezés együttesen határozza meg.
         
                     Rendelésszám
                  
                  
                     KN-kódok
                  
                  
                     Árumegnevezés
                  
                  
                     Behozatali időszak
                  
                  
                     Mennyiség tonnában (hasítottsúly-egyenérték)
                  
                  
                     Alkalmazandó vám
                     (EUR/tonna)
                  
               
                     09.4280
                  
                  
                     ex 0201 10 00 
                     ex 0201 20 20 
                     ex 0201 20 30 
                     ex 0201 20 50 
                     ex 0201 20 90 
                     ex 0201 30 00 
                     ex 0206 10 95 
                  
                  
                     Szarvasmarhafélék húsa, a bivaly kivételével, frissen vagy hűtve
                  
                  
                     2017. év
                     2018. év
                     2019. év
                     2020. év
                     2021. év
                     2022-től kezdődően
                  
                  
                     2 584 
                     14 440 
                     19 580 
                     24 720 
                     29 860 
                     35 000 
                  
                  
                     0
                  
               
                     09.4281
                  
                  
                     ex 0202 10 00 
                     ex 0202 20 10 
                     ex 0202 20 30 
                     ex 0202 20 50 
                     ex 0202 20 90 
                     ex 0202 30 10 
                     ex 0202 30 50 
                     ex 0202 30 90 
                     ex 0206 29 91 
                     ex 0210 20 10 
                     ex 0210 20 90 
                     ex 0210 99 51 
                     ex 0210 99 59 
                  
                  
                     Szarvasmarhafélék húsa, a bivaly kivételével, fagyasztva vagy másképpen
                  
                  
                     2017. év
                     2018. év
                     2019. év
                     2020. év
                     2021. év
                     2022-től kezdődően
                  
                  
                     695
                     5 000 
                     7 500 
                     10 000 
                     12 500 
                     15 000 
                  
                  
                     0
                  
               
                     09.4282
                  
                  
                     0203 12 11 
                     0203 12 19 
                     0203 19 11 
                     0203 19 13 
                     0203 19 15 
                     0203 19 55 
                     0203 19 59 
                     0203 22 11 
                     0203 22 19 
                     0203 29 11 
                     0203 29 13 
                     0203 29 15 
                     0203 29 55 
                     0203 29 59 
                     0210 11 11 
                     0210 11 19 
                     0210 11 31 
                     0210 11 39 
                  
                  
                     Sertéshús frissen, hűtve vagy fagyasztva, sonka, lapocka és részei
                  
                  
                     2017. év
                     2018. év
                     2019. év
                     2020. év
                     2021. év
                     2022-től kezdődően
                  
                  
                     5 014 
                     30 549 
                     43 049 
                     55 549 
                     68 049 
                     80 549 
                  
                  
                     0
                  
               
      
         II. MELLÉKLET
         
            A 3. cikkben említett átváltási együtthatók
         
         
                     KN-kódok
                  
                  
                     Átváltási együttható
                  
               
                     0201 10 00 
                     0201 20 20 
                     0201 20 30 
                     0201 20 50 
                     0201 20 90 
                     0201 30 00 
                     0206 10 95 
                     0202 10 00 
                     0202 20 10 
                     0202 20 30 
                     0202 20 50 
                     0202 20 90 
                     0202 30 10 
                     0202 30 50 
                     0202 30 90 
                     0206 29 91 
                     0210 20 10 
                     0210 20 90 
                     0210 99 51 
                     0210 99 59 
                     0203 12 11 
                     0203 12 19 
                     0203 19 11 
                     0203 19 13 
                     0203 19 15 
                     0203 19 55 
                     0203 19 59 
                     0203 22 11 
                     0203 22 19 
                     0203 29 11 
                     0203 29 13 
                     0203 29 15 
                     0203 29 55 
                     0203 29 59 
                     0210 11 11 
                     0210 11 19 
                     0210 11 31 
                     0210 11 39 
                  
                  
                     100 %
                     100 %
                     100 %
                     100 %
                     100 %
                     130 %
                     100 %
                     100 %
                     100 %
                     100 %
                     100 %
                     100 %
                     130 %
                     130 %
                     130 %
                     100 %
                     100 %
                     135 %
                     100 %
                     100 %
                     100 %
                     100 %
                     100 %
                     100 %
                     100 %
                     120 %
                     100 %
                     100 %
                     100 %
                     100 %
                     100 %
                     100 %
                     120 %
                     100 %
                     100 %
                     100 %
                     120 %
                     120 %
                  
               
      
         III. MELLÉKLET
         
            A 4. cikk (7) bekezdésének b) pontjában említett bejegyzések:
         
         
                     —
                  
                  
                     Bolgárul: Говеждо/телешко месо с високо качество (Регламент за изпълнение (ЕC) …/…)
                  
               
                     —
                  
                  
                     Spanyolul: Reglamento de Ejecución (UE) …/…
                  
               
                     —
                  
                  
                     Csehül: Prováděcí nařízení (EU) …/…
                  
               
                     —
                  
                  
                     Dánul: Gennemførelsesforordning (EU) …/…
                  
               
                     —
                  
                  
                     Németül: Durchführungsverordnung (EU) …/…
                  
               
                     —
                  
                  
                     Észtül: Rakendusmäärus (EL) …/…
                  
               
                     —
                  
                  
                     Görögül: Εκτελεστικός κανονισμός (ΕΕ) …/…
                  
               
                     —
                  
                  
                     Angolul: Implementing Regulation (EU) …/…
                  
               
                     —
                  
                  
                     Franciául: Règlement d'exécution (UE) …/…
                  
               
                     —
                  
                  
                     Horvátul: Provedbena uredba (EU) …/…
                  
               
                     —
                  
                  
                     Olaszul: Regolamento di esecuzione (UE) …/…
                  
               
                     —
                  
                  
                     Lettül: Īstenošanas regula (ES) …/…
                  
               
                     —
                  
                  
                     Litvánul: Įgyvendinimo reglamentas (ES) …/…
                  
               
                     —
                  
                  
                     Magyarul: (EU) …/… végrehajtási rendelet
                  
               
                     —
                  
                  
                     Máltaiul: Regolament ta' Implimentazzjoni (UE) …/…
                  
               
                     —
                  
                  
                     Hollandul: Uitvoeringsverordening (EU) …/…
                  
               
                     —
                  
                  
                     Lengyelül: Rozporządzenie wykonawcze (UE) …/…
                  
               
                     —
                  
                  
                     Portugálul: Regulamento de Execução (UE) …/…
                  
               
                     —
                  
                  
                     Románul: Regulamentul de punere în aplicare (UE) …/…
                  
               
                     —
                  
                  
                     Szlovákul: Vykonávacie nariadenie (EÚ) …/…
                  
               
                     —
                  
                  
                     Szlovénül: Izvedbena uredba (EU) …/…
                  
               
                     —
                  
                  
                     Finnül: Täytäntöönpanoasetus (EU) …/…
                  
               
                     —
                  
                  
                     Svédül: Genomförandeförordning (EU) …/…
                  
               
      
         IV. MELLÉKLET
         
            „B. RÉSZ
            
               Az egyidejű vizsgálati módszerrel kezelt vámkontingensek
            
            
                        Rendelésszám (Tételszám)
                     
                     
                        KN-kódok
                     
                     
                        Árumegnevezés
                     
                     
                        Mennyiség tonnában (nettó tömeg)
                     
                     
                        Alkalmazandó vám
                        (EUR/tonna)
                     
                  
                        09.4038
                     
                     
                        ex 0203 19 55 
                        ex 0203 29 55 
                     
                     
                        Csontozott tarja, karaj és sonka, frissen, hűtve vagy fagyasztva
                     
                     
                        35 265 
                     
                     
                        250
                     
                  
                        09.4170
                     
                     
                        ex 0203 19 55 
                        ex 0203 29 55 
                     
                     
                        Az Amerikai Egyesült Államokból származó csontozott tarja, karaj és sonka, frissen, hűtve vagy fagyasztva
                     
                     
                        4 922 
                     
                     
                        250”
                     
                  
      
      
         V. MELLÉKLET
         „
               I. MELLÉKLET
               
                  A kiváló minőségű, friss, hűtött vagy fagyasztott marhahúsra vonatkozó vámkontingens
               
               
                           Rendelésszám (Tételszám)
                        
                        
                           KN-kód
                        
                        
                           Árumegnevezés
                        
                        
                           Vámkontingens-időszak
                        
                        
                           A vámkontingens mennyisége (nettó tömeg tonnában)
                        
                        
                           Vámkontingens szerinti vámtétel
                        
                     
                           A 2017. július 1. és 2018. június 30. közötti időszak
                        
                     
                           09.2201 (1)
                           
                        
                        
                           ex 0201 
                           ex 0202 
                           ex 0206 10 95 
                           ex 0206 29 91 
                        
                        
                           Szarvasmarhafélék húsa frissen, hűtve vagy fagyasztva, amely megfelel a II. mellékletben foglalt követelményeknek
                        
                        
                           július 1-jétől június 30-ig
                        
                        
                           45 711 
                        
                        
                           Nulla
                        
                     
                           ebből:
                        
                     
                           09.2202
                        
                        
                           július 1-jétől szeptember 30-ig
                        
                        
                           12 050 
                        
                     
                           09.2202
                        
                        
                           október 1-jétől december 31-ig
                        
                        
                           11 161 
                        
                     
                           09.2202
                        
                        
                           január 1-jétől március 31-ig
                        
                        
                           11 250 
                        
                     
                           09.2202
                        
                        
                           április 1-jétől június 30-ig
                        
                        
                           11 250 
                        
                     
                           A 2018. július 1-jétől kezdődő időszak és az azt követő időszakok
                        
                     
                           09.2201 (1)
                           
                        
                        
                           ex 0201 
                           ex 0202 
                           ex 0206 10 95 
                           ex 0206 29 91 
                        
                        
                           Szarvasmarhafélék húsa frissen, hűtve vagy fagyasztva, amely megfelel a II. mellékletben foglalt követelményeknek
                        
                        
                           július 1-jétől június 30-ig
                        
                        
                           45 000 
                        
                        
                           Nulla
                        
                     
                           ebből:
                        
                     
                           09.2202
                        
                        
                           július 1-jétől szeptember 30-ig
                        
                        
                           11 250 
                        
                     
                           09.2202
                        
                        
                           október 1-jétől december 31-ig
                        
                        
                           11 250 
                        
                     
                           09.2202
                        
                        
                           január 1-jétől március 31-ig
                        
                        
                           11 250 
                        
                     
                           09.2202
                        
                        
                           április 1-jétől június 30-ig
                        
                        
                           11 250 
                        
                     ”
         
            (1)  A 2. cikk (2) bekezdésének megfelelően a vámkontingensből származó kedvezmény csak az alkontingensekre utaló 09.2202 rendelésszámra vonatkozóan benyújtott kérelem útján vehető igénybe.